חנוך פיוטרקובסקי

הרב חנוך הכהן פיוטרקובסקי היה רב ציוני דתי, מנכ"ל ישיבת בית אל ומייסד רבים ממוסדותיה.

חייו
פיוטרקובסקי נולד בשנת 1959 לאהרן ורבקה, למד בבית הספר מוהליבר בבני ברק, במדרשית נעם, ולאחר מכן למד בישיבת מרכז הרב אצל הרב צבי יהודה קוק במשך שנים רבות.

היה מנכ"ל ישיבת בית אל במשך למעלה משלושים שנים. בשנת ה'תשנ"ג ייסד את אולפנת רעיה ביחד עם הרב זלמן מלמד והרבנית שולמית מלמד, ובשנת 1997 ייסד איתם את ישיבת בני צבי. לאחר מכן הקים את איגוד הישיבות הגבוהות ביחד עם בצלאל סמוטריץ'. היה גם מו"ל העיתון בשבע, וכיהן כחבר מועצת היישוב בית אל.

בשנת 2019 התגלה בגופו סרטן, ובי"ד בסיוון ה'תשפ"א (25 במאי 2021) נפטר מהמחלה.

הרב פיוטרקובסקי היה נשוי לשרה, בתו של הרב אברהם צוקרמן, ובנם הוא העיתונאי שלמה פיוטרקובסקי.

בתחילת שנת הלימודים תשפ"ג נחנך בישיבת בני צבי אגף כיתות לימוד חדש לזכרו.

הערות שוליים 

בית אל: אישים
בית אל: רבנים
ישיבת בית אל
בוגרי ישיבת מרכז הרב
תלמידי הרצי"ה קוק
בוגרי מדרשית נעם
חברי מועצה ברשויות מקומיות בישראל
מנכ"לים ישראלים
מו"לי עיתונים ישראלים
ציונות דתית: אנשי ציבור
ישראלים שנפטרו מסרטן
ישראלים שנולדו ב-1959
ישראלים שנפטרו ב-2021